KOMISSION ASETUS (ETY) N:o 355/80,
annettu 14 päivänä helmikuuta 1980,
asetuksen (ETY) N:o 1725/79 muuttamisesta rasvattomalle maidolle ja rasvattomalle maitojauheelle myönnettävää tukea koskevien uusien yksityiskohtaisten sääntöjen tiettyjen teknisten näkökohtien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1761/78(), ja erityisesti sen 10 artiklan 3 kohdan,
sekä katsoo, että
komission asetuksen (ETY) N:o 1725/79(), sellaisena kuin se on muutettuna asetuksella (ETY) N:o 3015/79(), soveltamisen varmistamiseksi parhain mahdollisin edellytyksin 1 päivänä maaliskuuta 1980 on osoittautunut tarpeelliseksi mukauttaa tiettyjä mainitussa asetuksessa säädettyjä teknisiä yksityiskohtia; mainitun asetuksen liitteessä II sallitaan rehuseosten sisältämän rasvattoman maitojauheen pitoisuuden tarkastuksessa kahden kokeen tulosten väliseksi suurimmaksi eroksi ainoastaan 2 prosenttia; tätä säännöstä olisi lievennettävä väliaikaisesti, kunnes kehitetään nykyistä tarkempia määritysmenetelmiä,
tässä yhteydessä on tarpeen korjata tietyt asiavirheet, jotka ovat päässeet asetuksen (ETY) N:o 1725/79 erikielisiin toisintoihin, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1725/79 seuraavasti:
1. Korvataan 1 artiklan 3 kohdan f ja g alakohta seuraavasti:
"f) paakkuuntumisen estoaineita ja/tai juoksetteita enintään 0,2 prosenttia;
g) muita teknisiä rasvaliukoisia aineita, erityisesti antioksidantteja ja emulgointiaineita".
2. Korvataan liitteessä I olevassa 5 alaviitteessä prosenttiosuus 0,5 % prosenttiosuudella 0,8 %.
3. Korvataan liitteessä II olevassa 2 alaviitteessä prosenttiosuus 2 % prosenttiosuudella 5 %.
2 artikla
Tehdään asetukseen (ETY) N:o 1725/79 seuraavat oikaisut:
1. Korvataan asetuksen otsikon ilmaisu "vasikoiden rehuksi tarkoitetulle rasvattomalle maitojauheelle" ilmaisulla "erityisesti vasikoiden rehuksi tarkoitetulle rasvattomalle maitojauheelle".
2. Saksankielisessä toisinnossa:
a) korvataan 9 artiklan 6 kohdassa ilmaisu "keine Kaution" ilmaisulla "eine Kaution", ja
b) korvataan 10 artiklan 3 kohdan ensimmäisen alakohdan ilmaisu "Die zu der in Artikel 3..." ilmaisulla "Die Ergebnisse der in Artikel 3...".
3. Korvataan hollanninkielisessä toisinnossa 10 artiklan 2 kohdan b alakohdan neljännen luetelmakohdan ilmaisu "verificatie van de in artikel 8, lid 3 en lid 5, bedoelde boekhouding" ilmaisulla "verificatie op het bijhouden van de in artikel 8, lid 3 en lid 5, bedoelde boekhouding".
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä helmikuuta 1980.